b'\n_START_ARTICLE_\nRucouskiria\n_START_PARAGRAPH_\nRucouskiria Bibliasta oli Mikael Agricolan kirjoittama rukouskirja. Se painettiin vuonna 1544. Kirja sis\xc3\xa4lsi Raamatusta ja perinteisist\xc3\xa4 katolisista sek\xc3\xa4 uudemmista hartauskirjoista koottuja ja suomennettuja rukouksia. Raamatun ulkopuoliset rukoukset olivat per\xc3\xa4isin muun muassa Missale Aboensesta, Tuomas Kempil\xc3\xa4isen teoksesta Kristuksen seuraamisesta, sek\xc3\xa4 Lutherin ja Erasmus Rotterdamilaisen teoksista. Ne olivat hengelt\xc3\xa4\xc3\xa4n melko katolisia ja ainoastaan pintapuolisesti sovitettuja luterilaisuuteen._NEWLINE_Rucouskiria sis\xc3\xa4lsi my\xc3\xb6s Agricolan oman esipuheen, jossa h\xc3\xa4n puolusti suomen kielen k\xc3\xa4ytt\xc3\xb6\xc3\xa4 kirjassa, sek\xc3\xa4 kalenterin, jossa oli my\xc3\xb6s astrologista, astronomista ja l\xc3\xa4\xc3\xa4ketieteellist\xc3\xa4 tietoa._NEWLINE_Kirjassa oli 877 sivua ja 17 puupiirroskuvaa.'